་། ཐ་མ་དང་། མིང་གི་ཡི་གེ་གསུམ་པ་ལ་སོགས་པ་
མི་མཉམ་པ་སྟེ་དེའི་དང་པོ་དང་། དབུས་དང་ཐ་མའི་མིང་གིས་ཡི་གེས་མིང་
དུ་འགྱུར་ཏེ། དེས་གཏོར་མ་དབང་ལེར་གསུངས་པ་བཞིན་འབུལ་ལོ། །ཞེས་
གསུང་ངོ་། །འདིར་གཏོར་མ་དང་ཟས་ཀྱི་ཆོ་ག་འདྲེས་མར་གསུངས་པ་ནི་དེ་
གཉིས་སྦྱང་པ་སོགས་ཆོ་ག་འདྲ་བ་དང་ཕྲེང་འཛིན་གྱི་སྡེབ་སྦྱོར་སྒྲིག་པའི་
དབང་གིས་ཡིན་པར་མངོན་ནོ། །འཕྲོག་མ་ལ་ནི་ཆང་བུ་གཉིས་སྦྱིན་པར་བྱ་
སྟེ་དེ་གཉིས་ཀྱི་སྔགས་ནི་ཕྱག་རྡོར་བསྟོད་འགྲེལ་དུ། ཧཱ་རཱྀ་ཏེ་པཎྜི་ཀེ་པྲ་ཏཱི་ཙྪ་
སྭཱ་ཧཱ། ཞེས་པ་དང་། ཡུལ་བདག་དང་གྲོང་བདག་ལ་གཏོར་མ་སྦྱིན་པར་མ་
ཟད་སླར་ཡང་ཁྲོ་བོའི་རྒྱལ་པོ་རྣམས་ལ་གཏོར་མ་དབང་ལེར་བཤད་པ་ལྟར་་་
སྦྱིན་པར་བྱའོ། །གསུམ་པ་ནི། ཕོ་ཉ་མོ་རྣམས་དག་ལ་ཟས་ཀྱི་ཕུད་ནི་སྦྱིན་པའི་
སྔགས་ཀྱང་བསྟོད་འགྲེལ་ལས། ཨོཾ་དྷུ་ཏཱི་ཀཱི་ཨཱ་གྲ་གྲ་སཾ་པྲ་ཏྲི་སྭཱ་ཧཱ། ཨོཾ་
( ༡༠༥ན) ཨཱཿཧཱུྃ་ཞེས་བརྗོད་དེ་གཏོར་མ་ས་སྟེང་འོས་པའི་གནས་སུ་བཞག་སྟེ།
གཏོར་མ་སྦྱིན་པའི་བདག་པོ་རྡོ་རྗེ་འཛིན་པ་རྣམས་ཀྱིས་སྦྱིན་ནོ། །འབྱུང་པོ་
ལྷག་མ་ལ་དབང་བ་རྣམས་ལ་ཟོས་པའི་ལྷག་མ་ཡང་བསྟོད་འགྲེལ་ལས་་་་་་་་
གསུངས་པའི་སྔགས་འདིས་སྦྱིན་ཏེ། ཨོཾ་ཁ་ཁ་ཁཱ་ཧི་ཨུ་ཙི་ཥྛ་བ་ལིཾ་བཀྵ་བཀྵ་ཀ་
སྭཱ་ཧཱ། ཞེས་པའོ། །སླར་ཡང་ཟས་ཟོས་པའི་རྗེས་སུ་སྦྱིན་བདག་གི་དགེ་བ་སྤེལ་
བའི་དོན་དུ་སྦྱིན་པའི་ཚིགས་བཅད་ཀྱང་སྐབས་འདིར་བཀླག་གོ །བཞི་པ་ལ་
གཉིས་རྡོ་རྗེ་དགོད་པ་དང་གོ་སླ་དང༌། ཁ་འཕང་བསྟན་པའོ། །དང་པོ་ནི།
མགོར་ཧྲྀ་དང༌། མགྲིན་པར་ཧྲིམ་དང༌། སྙིང་ཁར་ཧཱུཾ་དང་། ལྟེ་བར་ཀླྀ་དང་།
གསང་བར་ཏིཿ དང་། གཙུག་ཏོར་དུ་ཧྲཱིཿད་ཞེས་པ་དང་གཙུག་ཏོར་དུ་ཧྲཱིཿད་
ཞེས་པ་རྣམས་ནི་རང་གི་རྡོ་རྗེ་སྟེ་ཨོཾ་ཧཱུྃ་ཤི་ཁ་ཡེ་བོ་ཥ་ཊ་ཞེས་སོགས་ཀྱིས་ཡན་
793 -

མཁས་གྲུབ་རྗེའི་གསུང་འབུམ། ༼ག
ལག་དྲུག་དགོད་དོ། །དེ་ནི་ཐབས་ཤེས་རེ་རེ་བའི་ཡན་ལག་དྲུག་ཅེས་བྱའོ། །
ཐབས་ཤེས་གཉིས་ཀའི་རིགས་ལ་གནས་པའི་ཡན་ལག་དྲུག་དགོད་པ་ལ།
ཡབ་ཀྱི་སྐུ་གསུང་ཐུགས་ཀྱི་སྒོ་གསུམ་ལ་མགོ་བོར་ཨཱ་སྙིང་ཁར་ཨེ་གཙུག་ཏོར་་
དུ་ཨཱའོ། །ཤེས་རབ་ཀྱི་སྒོ་གསུམ་ལ་ལྟེ་བར་ལཱྀ་མགྲིན་པར་རཱྀ། གསང་བར་ཨཱཿ
ཞེས་དགོད་དོ། །དེ་རྣམས་ཀྱི་དགོད་པའི་དུས་ནི་གཉིད་དུས་དང་མཆོད་པ་སྤྱི་
དང་ཁྱད་པར་འཁྲིག་པའི་ཆོས་ཀྱི་དུས་སུ་བྱ་ལ། སྒྲུབ་ཐབས་ཀྱི་ཐོག་མཐར་
ཡང་དགོད་པར་གོང་འོག་རྣམས་སུ་གསུངས་སོ། །བཞི་པ་ནི་ཞེས་པའི་ཚིགས་
སུ་བཅད་པ། ཞེས་པ་ནས། དབང་གིས་ལེའུར་ཁ་བསྐང་སྟེ་བརྗོད་ཟིན་ཏོའི་
བར་རོ། །བཞི་པ་མངོན་སུམ་དུ་ལྐོག་ཏུ་གྱུར་པའི་ཡེ་ཤེས་སྒོམ་པའི་ངོ་བོ་ཉིད་
ཀྱིས་གནས་པ་( ༡༠༥བ) བདུན་པ་བཤད་པ་ལ་གཉིས། རྗེས་དཔག་གི་ཡེ་ཤེས་
སྒོམ་ཚུལ་བཤད་པ་མི་འགྱུར་བའི་བདེ་ཆེན་རྒྱུད་གཞན་ལས་ཀྱང་ཇི་ལྟར་་་་་་
ནས།
གསུངས་པའོ། །དང་པོ་ལ་གསུམ། རིམ་གཉིས་སྒོམ་ཚུལ་མདོར་བསྟན་པ།
རིམ་གཉིས་སྒོམ་ཚུལ་རྒྱས་པར་བཤད་པ། རིམ་གཉིས་བསྒོམ་པའི་ཡུན་ཚད་
བསྟན་པའོ། །དང་པོ་ནི། འཇིག་རྟེན་དང་འཇིག་རྟེན་ལས་འདས་པའི་ཞེས་པ་
མངོན་སུམ་དང་ནི་རྗེས་སུ་དཔག་པ་རྣམ་པ་གཉིས་སུ་འགྱུར་བ་སྟེ།
ཞེས་པའི་བར་ལ། བསྐྱེད་རིམ་གཉིས་ལ་ཡང་ཐོག་མར་མི་གསལ་བར་སྣང་བ་
དང་། དེ་ནས་ལྷའི་རྣམ་པར་གསལ་བར་སྣང་བའི་མངོན་སུམ་ཡོད་ཀྱང་འདི་
ནི་འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་གཉིས་ཀྱི་སླད་དུ་
སྒོམ་པར་གསུངས་པ་དང་འོག་ཏུ་ཡང་དེའི་རྒྱུ་མཚན་འཆད་པས་རིམ་པ་་་་་་
གཉིས་ལ་བྱའོ། །གཉིས་པ་ལ་གཉིས། མངོན་སུམ་གྱི་ཡེ་ཤེས་རྫོགས་རིམ་
བཤད་པ་དང་། རྗེས་སུ་དཔག་པའི་ཡེ་ཤེས་བསྐྱེད་རིམ་བཤད་པའོ།
དང་པོ་ནི། མངོན་སུམ་དང་རྗེས་སུ་དཔག་པ་དེ་ལས་རྫོགས་རིམ་གྱི་སྐབས་
སུ་ཡུལ་མངོན་སུམ་དུ་གསལ་བར་སྣང་བ་གང་ཡིན་པ་དེ་དག་ནི་དེ་ཁོ་
།
794 -

དུས་འཁོར་ཊཱིཀ་ཆེན་ལས་སྒྲུབ་ཐབས་ལེའུ་ཞང་ཞུང་པ་ཆོས་དབང་གྲགས་པས་མཛད་པ།
ཉིད་ཀྱི་སྦྱོར་བས་བསྒྲུབ་པས་ན་སོར་སྡུད་ཀྱི་སྐབས་ནས་བཟུང་སྟེ་དཔེར་ན་་་
མཁའ་ལ་སྐར་མའི་ཚོགས་སྣང་བ་བཞིན་དུ་རེ་ཁཱ་སྐྲའི་ཚད་ཙམ་གྱི་ནང་དུ་དུ་
མ་ལོངས་སྤྱོད་རྫོགས་པའི་སྐུ་ཞེས་པའི་ཡུལ་ནི་སོར་སྡུད་ཀྱི་ཤའི་མིག་གིས་་་་་་
བཟུང་བར་བྱ་བ་སྲིད་པ་ཕུང་ཁམས་སྐྱེ་མཆེད་གསུམ་གྱི་ལྷ་དང་དུས་གསུམ་་་
གྱི་ལྷའི་རྣམ་པ་རྨི་ལམ་དང་སྒྱུ་མ་དང་མཚུངས་པ་བདག་ཉིད་( ༡༠༦ན)ཀྱིས་་་
མ་བརྟགས་པར་སྣང་བའོ། །འདིར་དང་པོར་རྫོགས་རིམ་པའི་ལས་དང་
པོ་
་རྣལ་འབྱོར་པ་སོར་སྡུད་བསམ་གཏན་སོགས་ཀྱི་མངོན་ཤེས་ཐོབ་པ་མེད་
པར་ཤའི་མིག་གིས་སྟོང་གཟུགས་སྣ་ཚོགས་པའི་སྐུ་མཐོང་ངོ་། །དེ་ནས་བསམ་
གཏན་གྱིས་དྲངས་པའི་མངོན་པར་ཤེས་པ་ཐོབ་པའི་མཚམས་ཀྱིས་ལྷའི་མིག་
གིས་གཟུགས་དེ་ལྟ་བུ་མཐོང་ངོ་། །དེ་ནས་གཡོན་གཡས་ཀྱི་རླུང་འགགས་པས་
འཛག་པའི་ཆགས་པ་དང་བྲལ་བའི་འཛིན་པ་སྟེ་སྲོག་རྩོལ་ཡང་དེའི་ཁོངས་་་་་
སུ་བསྡུས་ནས་ས་མ་ཐོབ་བར་གྱི་འཚམས་ཀྱི་དབང་གིས་སངས་རྒྱས་ཀྱི་སྤྱན་་་
གྱིས་གཟིགས་སོ། །དེ་ནས་མོས་སྤྱོད་ཀྱི་བྱང་ཆུབ་སེམས་དཔའ་ནས་བཟུང་སྟེ་
སློབ་པའི་ས་ཐ་མའི་མཚམས་ཀྱི་དབང་གིས་ཤེས་རབ་ཀྱི་སྤྱན་གྱིས་གཟིགས་
སོ། །དེ་ནས་ཡང་དག་པར་རྫོགས་པའི་སངས་རྒྱས་ཀྱི་མཚམས་ཀྱི་དབང་གིས་
ཡེ་ཤེས་ཀྱི་སྤྱན་གྱིས་གཟིགས་ཏེ།
གྲོལ་ཞིང་སྟེ་གྲོལ་པའོ། །ཞེས་སོ། །དེ་ལྟར་དེ་བཞིན་གཤེགས་པའི་ཤའི་མིག་ལ་
།དེ་ ་གས་པ་ལྷག་མ་ཀུན་ལས་རྣམ་པར་
བཞག་སྟེ། འདི་ལྔ་ནི་མངོན་ཤེས་གཞན་དང་ཡུལ་མི་འདྲ་བའོ། །སེམས་ཅན་
གཞན་གྱི་ཤའི་མིག་སོགས་ཐུན་མོང་གི་སྤྱན་རྣམས་ནི་ངེས་པ་ལྔ་ལྡན་གྱི་སྟོང་་
སོགས་སྤྱན་ལྔ་པོ་རྣམས་ཀྱིས་སྟོང་པ་༡༦…..འོ། སྤྱན་དུ་་
པ་ཉིད་ཀྱི་སྐུ་ལྟ་བའི་ཡུལ་ལ་དམུས་ལོང་ངོ་། །འདི་རྣམས་ཀྱི་ཞེས་པ་ནས། དེ་
ཁོ་ན་ཉིད་སྒོམ་པའི་ངེས་པའོ། །ཞེས་པའི་བར་ལ་མཁས་པ་རང་། དག །ཤའི་
མིག་ཚོགས་ལམ་ལྷའི་མིག་དྲོད་རྩེ་བཟོད་གསུམ་སངས་རྒྱས་ཀྱི་སྤྱན་ཆོས་་་་་་་
795

མཁས་གྲུབ་རྗེའི་གསུང་འབུམ། གིལཿ སྐ
མཆོག་ཤེས་རབ་ཀྱིས་( ༡༠༦བ) བཅུ་གཅིག་ཡེ་ཤེས་ཀྱིས་བཅུ་གཉིས་སོ་ཞེས་་་་་
ཟེར་རོ། །རྒྱུད་ཕྱི་མ་དང་རྡོ་རྗེ་སྙིང་འགྲེལ་དུ་སྤྱན་ལྔའི་རྣམ་གཞག་གསུངས་
ཀྱང་འདི་དང་འཇོག་མཚམས་མི་མཐུན་ལ།
འཇོག་ཚུལ་མི་མཐུན་པར་སྣང་སྟེ་འདིར་ནི་མང་པར་འགྱུར་བས་མ་བྲིས་སོ། །
གཉིས་པ་ནི་དེ་ཁོ་ན་ཉིད་མིན་པའི་སྒྲུབ་པ་ལ་ཞེས་པ་ནས། དང་པོར་བྲིས་སྐུ་
དེ་གཉིས་ཀྱང་ནང་ཕན་ཚུན་
ལ་ནི་དེ་ཉིད་མིན་པས་རང་སེམས་བསྒོམ་པར་བྱའོ། །ཞེས་སོ། །བསྐྱེད་རིམ་ལ་
རྗེས་སུ་དཔག་པ་ཞེས་ཐ་སྙད་མཛད་པ་ནི་ལྐོག་གྱུར་རྟགས་ལས་རྟོགས་པའི་་་
བློ་ལ་དགོངས་པ་མིན་གྱི་སྒོམ་ཚུལ་འདིའི་དབང་དུ་བྱས་པའི་ཐ་སྙད་དེ་དང
པོར་ལུགས་མ་སོགས་ལ་བལྟས་པའི་རྗེས་སུ་ཡིད་ཀྱི་དེ་དཔོག་པའམ་དཔྱོད་་་་་
པས་དེ་སྐད་ཅེས་བྱ་བ།\ དེ་ཤི་བའི་ལུས་དང་འདྲ་ཚུལ་ནི་བསྐྱེད་རིམ་གྱི་སྐུ་དེ་
བརྒྱད་ཀྱིས་བསྡུས་པའི་ཤེས་པ་མེད་པའོ། །དང་པོ་ཉིད་དུ་ལྷའི་རྣམ་པ་སྒོམ་
པ་ལ་སློབ་པ་ན་ལྷ་གཅིག་གི་རི་མོ་དང་ལུགས་མ་སོགས་ལ་མིག་གིས་ལྟ་བ་་་་་་
དང་དེའི་རྗེས་སུ་ངེས་པའི་རྣ་བས་བལྟ་བར་བྱ་སྟེ་ཞེས་པ་དང་། རང་སེམས་
བསྒོམ་པར་བྱ། ཞེས་པ་ལྟར་ཡིད་ཀྱང་ངེས་པའི་འཛིན་སྟངས། ཤུགས་ཅན་
བསྐྱེད་ནས་བསྒོམ་ཞིང་དེ་གོམས་པ་ན་རང་གི་སེམས་ཀྱི་ནུས་པས་ལྷ་གཉིས་
པ་དང་དཀྱིལ་འཁོར་གྱི་འཁོར་ལོ་བསྒོམ་པར་གསུངས་ཏེ། འདི་ནི་མན་ངག་
ཞིབ་པར་གསུངས་སོ། ¯ །ཏིང་ངེ་འཛིན་རྒྱལ་པོ་ལ་སོགས་པའི་མདོ་སྡེར་ཞི་
གནས་ཀྱི་དམིགས་རྟེན་འཚོལ་ལུགས་དང་། མཁའ་འགྲོ་མ་གུར་ལ་སོགས་
པར་བསྐྱེད་རིམ་ལ་ལུགས་མ་ལ་སོགས་རྣལ་འབྱོར་ཞེས་གསུངས་པ་རྣམས་་་་
དང་ཚུལ་འདྲ་སྟེ་ཚིག་དོན་ལྷག་མ་གོ་སླའོ། །གསུམ་པ་ལ་གསུམ། བསྐྱེད་རིམ་
དང་རྣལ་འབྱོར་དང་( ༡༠༧ན) པོ་བཞི་བསྒོམ་པའི་ཡུན་ཚད། འཛིན་པ་བརྟན་
ནས་ཏིང་ངེ་འཛིན་འགྲུབ་པའི་ཡུན་ཚད། ཞར་ལ་སྐུ་གཟུགས་བཞེངས་ཏེ་
མཆོད་པའི་ཚུལ་ལོ། །དང་པོ་ནི། དེ་ཁོ་ན་ཉིད་ཀྱིས་ཀྱང་ཞེས་པ་ནས། འཛིན་
796

དུས་འཁོར་ཊཱིཀ་ཆེན་ལས་སྒྲུབ་ཐབས་ལེའུ་ཞང་ཞུང་པ་ཆོས་དབང་གྲགས་པས་མཛད་པ།
པའི་སྟོབས་ཀྱིས་རང་སེམས་བསྐྱེད་པར་གྱུར་པ་ན། ཞེས་པའི་བར་ལ། དེ་ལྟར་
གཟུགས་ལ་སོགས་པ་བྲིས་སྐུར་བྲིས་པ་བརྟགས་པའམ།
སྟོང་པ་ཉིད་ཀྱི་
གཟུགས་མ་བརྟགས་པའི་ཕྱེད་དམ་ལོ་གཅིག་བླ་མའི་ངེས་པའི་དབང་གིས་་་་་
ཞེས་པ་གོ་རིམ་ལྟར་སྦྱར་ན་བསྐྱེད་རིམ་ལོ་ཕྱེད་དང་སོར་སྡུད་ལ་སོགས་པ་་་་་
རྣལ་འབྱོར་དང་པོ་བཞི་ལོ་གསུམ་བསྒོམ་པའམ། ཡང་ན་གང་ཟག་དབང་པོ་
རྣོན་པོས་བསྐྱེད་རིམ་དང་སོར་སྡུད་སོགས་བཞི་ལོ་ཕྱེད་དང་། རྟུལ་པོས་དེ་
གཉིས་ལོ་གཅིག་བསྒོམ་པར་མངོན་ལ་ཚིག་དོན་ལྷག་མ་གོ་སླའོ། །གཉིས་པ་ནི།
དེ་ནས་ཕྱག་རྒྱ་སྦྱོར་བས་ཞེས་པ་ནས། 》 དྲི་མ་མེད་པ་ཉིད་དུ་འགྱུར་རོ་ཞེས་
འབྲེལ་ལོ། །ཞེས་པའི་བར་ནི་རྣལ་འབྱོར་དང་པོ་བཞི་བསྟེན་ནས་ལོ་གསུམ་
ཕྱོགས་གསུམ་གྱི་ཏིང་ངེ་འཛིན་གྱི་ཡན་ལག་འགྲུབ་པའི་དོན་དུ་མངོན་ནོ། །
མཁས་པ་རང་། ཾ་དག །སྔར་ཏིང་ངེ་འཛིན་གྱི་ཡན་ལག་ཐོབ་ནས་ལོ་གསུམ་
ཕྱོགས་གསུམ་གྱིས་འཕགས་པའི་ས་དང་པོ་འགྲུབ་པར་བཤད་ལ། ་ འདིར་
འཛིན་པའི་ཡན་ལག་མན་ཆད་བརྟན་ནས་ཏིང་ངེ་འཛིན་གྱི་ཡན་ལག་ཐོབ་་་་
པ་ལ་ལོ་གསུམ་ཕྱོགས་གསུམ་དགོས་པར་གསུངས་སོ། །ཞེས་སྨྲ་མོད་ད་དུང་
དཔྱད་པར་བྱའོ། །གསུམ་པ་ནི་འདིར་བྲིས་སྐུ་དང་སྐུ་གཟུགས་དང་གླེགས་
བམ་བྲི་བའི་སླད་དུ། ཞེས་པ་ནས། ཇི་ལྟ་བ་ནུས་པས་བྱ་བའོ་ཞེས་པ་ནི་ངེས་
པའོ། །ཞེས་པའི་བར་ཏེ་གོ་སླའོ། །གཉིས་པ་མི་འགྱུར་བའི་བདེ་( ༡༠༧༠) ཆེན་
རྒྱུད་གཞན་ལས་ཇི་ལྟར་གསུངས་པ་ལ་གཉིས། ཐབས་ཤེས་ཀྱི་རྒྱུད་གཉིས་
དང་མཚན་བརྗོད་ལས་གསུངས་ཚུལ། མི་འགྱུར་བའི་བདེ་ཆེན་གྱིས་དོན་
གཉིས་བསྒྲུབ་པའི་ཚུལ་ལོ། །དང་པོ་ནི། ད་ནི་རྡོ་རྗེའི་ཚིག་གིས་ངེས་པ་
གསུངས་པ། ཞེས་པ་ནས། བྱིས་པ་རྣམས་ལ་དབང་པོ་གཉིས་ཀྱི་བདེ་བ་རབ་
ཏུ་བསྟན་ཏོ། །ཞེས་པའི་བར་ཏེ་གོ་སླའོ། །གཉིས་པ་ནི། དེའི་ཕྱིར་རྡོ་རྗེའི་ཚིག་
དེ་ནི་དབྱེ་བས་བྱས་ནས། ཞེས་པ་ནས། རྒྱུད་གཞན་ཐམས་ཅད་ལ་རྣལ་འབྱོར་
"zt
797 -

མཁས་གྲུབ་རྗེའི་གསུང་འབུམ།
པ་རྣམས་ཀྱིས་རྟོག་པར་བྱའོ། །ཞེས་པའི་བར་ལ། འདིར་མི་འགྱུར་བའི་བདེ་
ཆེན་དབང་བཞི་པའི་དོན་དབྱེ་བ་བྱས་པ་སྟེ་རྩལ་བཏོན་དུ་བཤད་པ་རྟོགས་་་་
པ་བྱས་ནས་རྒྱུད་གཞན་བདེ་ཆེན་དེ་རྩལ་བཏོན་དུ་མི་སྟོན་པ་རྣམས་ཀྱི་དོན་་
ཀྱང་རྟོགས་པར་བྱ་བའོ། །
གསུམ་པ་མདོར་བསྡུས་ཀྱི་མཚན་བསྟན་པ་ནི། བསྡུས་པའི་རྒྱུད་ཀྱི་རྒྱལ་
པོ་དུས་ཀྱི་འཁོར་ལོའི་རྒྱས་འགྲེལ་རྩ་བའི་རྒྱུད་ཀྱི་རྗེས་སུ་འཇུག་པ་སྟོང་ཕྲག་་
བཅུ་གཉིས་པ་དྲི་མ་མེད་པའི་འོད་ཀྱི་རྒྱ་ཆེར་བཤད་པ་དེ་ཁོ་ན་ཉིད་སྣང
བར་བྱེད་པའི་རྗེས་སུ་འཇུག་པ་ཞེས་བྱ་བ་ལས། སྣ་ཚོགས་པའི་སྒྲུབ་ཐབས་ཀྱི་
མདོར་བསྡུས་ཆེན་པོའི་བཤད་པ་སྟེ་ལྔ་པའོ།། །།
༈ མདོ་རྒྱུད་བཅུད་བཟང་སྙིང་གི་བུམ་པར་འཛིན། །རོ་འཛིན་མཆོག་ནི་
ལེགས་བཤད་གཏམ་གྱིས་བྲལ། །རྩོད་དུས་འཛིན་མའི་ལྟོ་བར་རིགས་ལྡན་གྱི། །
མན་ངག་འདོད་དགུའི་ཆར་པས་ཅི་ཡང་ཚིམ།
།
།སྐྱེ་འགྲོའི་ཡིད་ཀྱི་གྲོགས་
|
།ངེས་
བཟང་ཀུན་གསལ་མའི། །ཕང་པར་ངོ་མཚར་ངེས་པ་ཉག་ཕྲན་གྲངས།
འཛིན་དབང་པོའི་གཞུ་འདི་དབྱར་སྐྱེས་ཀྱི། །སྤྲིན་སྒྲ་ལ་རོལ་རྣ་བ་ཀུན་སིམ་
བྱེད། །བསྡུས་རྒྱུད་དབང་གི་རྒྱལ་པོ་དང༌། །རྣམ་སྤེལ་པདྨ་དཀར་པོའི་ཕྲེང་། །
།
འདི་ཡི་རིན་ཆེན་དོ་ཤལ་གཞན། །( ༡༠༨ན) རྡོ་ཡི་ཕྲེང་བའི་གནས་སུ་འདོད། །
ཞབས་སེན་ཟླ་འོད་ཆགས་པ་ཡི། །རྩི་ཐོག་ངང་མོའི་མདོག་ཅན་གྱི། །རལ་པ་
འཛིན་འདི་ས་གསུམ་ནི། །འགྲན་ཟླ་མེད་པའི་མཆོད་རྟེན་ཉིད། །རྨོངས་པའི་
ཚང་ཚིང་སྟུག་པོར་གནས་བཅས་ཤིང༌། །ཐེ་ཚོམ་རོ་འཛིན་ཟུང་དག་བསྐྱོད་པ་
ཡིས། །གཞུང་གི་རི་ལ་ཉེ་བར་ལྡག་བྱེད་པ། །འདི་དག་མི་བཟད་དུག་གི་འབྱུང་
ཁུངས་ཉིད། །ལེགས་བཤད་གཏམ་ནི་རྣ་བར་ཡོངས་འདྲིས་བརྗོད་པ་གཞན་
གྱི་ཡི་གེ་གསལ་བའི་གོ་སྐབས་འཕྲོག །རིག་པ་མཆོག་གི་མདའ་འཛིན་མངལ་
བཟང་རིགས་ཚུལ་བྱེ་བའི་སྒྲོ་ལྡན་སྤྲོ་བས་ཀུན་ཏུ་དྲེགས། །ལོག་སྨྲའི་མུན་
- 798 -

དུས་འཁོར་ཊཱིཀ་ཆེན་ལས་སྒྲུབ་ཐབས་ལེའུ་ཞང་ཞུང་པ་ཆོས་དབང་གྲགས་པས་མཛད་པ།
ཚོགས་དྲི་མེད་འོད་ལྡན་དེ་ཉིད་སྣང་བའི་ཉིན་བྱེད་འབུམ་གྱིས་རྣམ་པར་
སེལ། །ཐུབ་བསྟན་ཟླ་བའི་དུས་མཐར་འཇུག་བརྩོན་གདོང་མུན་ཅན་གང་
གསང་བ་པོ་འདི་རྡོ་རྗེས་བཅོམ།
ཕངས་པ་མེད་པར་འགྲོ་འདི་ལ།
།དེ་དག་རྣམ་དཀར་བདུད་རྩིའི་ཟས། །
།སྦྱིན་བྱ་མི་འགྱུར་བདེ་བའི་ཆུས། །ཡིད་ཀྱི་
རྫིང་བུ་ཁེངས་གྱུར་ཅིག །
སྒྲུབ་ཐབས་ལེའུའི་རྒྱས་འགྲེལ་གྱི་རྒྱ་ཆེར་བཤད་པ་དེ་ཁོ་ན་ཉིད་སྣང་
བར་བྱེད་པའི་རྗེས་སུ་འཇུག་པ་ཞེས་བྱ་བ་རེ་ཞིག་རྫོགས་སོ། . །འདིས་ཀྱང་
བསྟན་པ་རིན་པོ་ཆེ་ཕྱོགས་དུས་ཐམས་ཅད་རྒྱས་པ་བྱེད་ནུས་པར་གྱུར་ཅིག །
དགེའོ།། །།